Tepişteyê Zîndanê Xarpêtî Huseyîn Bagî pê rayîrê telefonî keyeyê xo de qisey kerd û qala binpaykerdişanê heqanê înan kerde.
Bagî da zanayene ke teda û binpaykerdişê heqan zêdîyayî, gardîyanî tim erzenê koxûşan ser û tepişteyan rê îşkence yeno kerdene.
Keyeyî vera nê tedayan nêrazîbîyayîşê xo mojna û vat: ''Îşkenceyê 2 tepişteyan ra dima rîyê înan mîyanê gonîye de mendî. Bêsebeb hêrişê tepişteyan yeno kerdene. Tim erzîyenê koxûşan ser û cigêrayîşî yenê kerdene. Tepişteyê nêweşî vera nêdîyenê. ''
Keyeyî muracatê Komeleya Heqanê Merdiman (ÎHD) kerd ke wa vera nê kerdişan têbigêra.
